༈གཱ༽དུས་འཁྲུག་གི་དུས་སུ་གསུངས་པ། ༈བདུད་བཞིའི་དགྲ་འདུལ་སྟོབས་ཆེན་ལྷ་ཡི་ལྷ། ། ཐུགས་རྗེའི་དཔལ་ཡོན་ཚད་གཟུང་མ་མཆིས་པས། ། སྙིགས་དུས་འགྲོ་བ་དུག་ལྔའི་དབང་གྱུར་རྣམས། ། ལོག་པའི་བསམ་སྦྱོར་གདུག་པ་ཞི་བར་གསོལ། ཁྱད་པར་ཡུལ་ཕྱོགས་བདེ་ལྡན་ཞིང་། ། མི་དབང་འཁོར་བཅས་སྐུ་ཚེ་བརྟན། ། མངའ་འབངས་བགེགས་དགྲའི་གནོད་འཚེ་ཞི། ། ཀུན་ཀྱང་སངས་རྒྱས་ཐོབ་གྱུར་ཅིག། སརྦ་ཛ་ག་ཏཾ། འཕགས་མ་སྒྲོལ་མ་སྒྲོལ་མཛད་ཡུམ། ། རྒྱལ་བའི་ཡུམ་གྱུར་ཚེ་འཕེལ་མ། ། ལྷ་མོ་ཁྱོད་ལ་གསོལ་བ་ནི། ། བདག་གི་ཚེ་ཡི་བར་ཆད་དང་། ། ནད་དང་སྡུག་བསྔལ་ཐམས་ཅད་ལས། ། ནུས་ལྡན་ཁྱོད་ཀྱིས་སྐྱོབ་ཏུ་གསོལ། ། མཆོག་དང་ཐུན་མོང་དངོས་གྲུབ་ཀུན། ། མ་ལུས་བདག་ལ་གནང་བར་མཛོད། ། འཇིག་རྟེན་བདེ་ཞིང་ལོ་ལེགས་དང་། ། ཞེས་བརྗོད། ཤུ་བྷཾ་སརྦ་མསྟུ་ཛ་ག་ཏཾ། དུས་མཐའི་སྤྲང་པོ་རིན་ཆེན་བསམ་འགྲུབ་བདག་གིས་བྲིས། མངྒལཾ། ལན་གཅིག་ཞུས་སོ།